cyanic-selkie/wikianc huggingface dataset:
ఈద్-ఉల్-ఫితర్
ఆచార వ్యవహారాలు
ఈద్-ఉల్-ఫితర్‌ను ఒకరోజు కానీ, రెండు రోజులు కానీ, మూడురోజుల పాటు కానీ జరుపుకుంటారు. పండుగ పూట సాధారణంగా శుభాకాంక్షలు ఈద్ ముబారక్ అని కానీ, ఈద్ స‌ఇద్ అని కానీ అరబిక్‌లో చెప్పుకుంటారు. పలు దేశాల్లో వారి వారి స్థానిక భాషల్లోనూ ఈద్-ఉల్-ఫితర్ శుభాకాంక్షలు చెప్పుకుంటారు- ఉదాహరణకు టర్కీలోబయ్‌రమినిజ్ కుత్లుఒల్సన్ (మీ పండుగ దివ్యంగా ఉండాలి) అని శుభాకాంక్షలు చెప్పుకుంటూంటారు.ముస్లిములు తమ మధ్య ఉన్న విభేదాలు, వివాదాలు మరచిపోవడానికి, ఆ ఏడాదిలో ఏర్పడ్డ కక్షలూ కార్పణ్యాలు మరిచిపోయి ఒకరినొకరు క్షమించుకోవడానికి ఈద్-ఉల్-ఫితర్ను ఒక అవకాశంగా తీసుకోవాలని సంప్రదాయం ప్రోత్సహిస్తోంది.
మతాన్ని అనుసరించే ముస్లింలు సాధారణంగా ఉదయాన్నే సూర్యోదయానికి ముందు లేచి సలాతుల్ ఫజ్ర్ (సూర్యోదయానికి ముందు ప్రార్థనలు) చేసి, కాలకృత్యాలు, స్నానం అనంతరం కొత్త బట్టలు కానీ, ఉన్నంతలో మంచి బట్టలు కానీ ధరిస్తారు, అత్తరు చల్లుకుంటారు. ఈద్ నాడు ఉపవాసం ఉండడం నిషిద్ధం (హరామ్). దీన్ని గుర్తిస్తూండేలా చిన్న తీపి పదార్థంతో (ఖర్జూర పండు శ్రేష్ఠం) బ్రేక్‌ఫాస్ట్ చేసి మరీ సలాత్ అనే ఈద్ ప్రార్థనలకు బయలుదేరాలి.
ఈద్ ప్రార్థనలు చేయడానికి ముందు పేదలకు ధనసహాయం చేయడం ఈద్-ఉల్-ఫితర్ నాడు తప్పనిసరి, దీన్నే అరబిక్‌లో జకాత్-ఉల్-ఫితర్ అంటారు. సంతోషాన్ని వ్యక్తంచేయడం, సాధ్యమైనంత దానధర్మాలు చేయడం, స్థానిక మసీదులో ఫజ్ర్ ప్రార్థనలు చేయడం, సలాత్ అన్న ప్రత్యేక ప్రార్థనలకు వెళ్ళడం, ఒక బహిరంగ ప్రదేశంలో తక్బిరాత్ చదవడం, ప్రార్థనలకు వెళ్ళేప్పుడు ఏ వాహనాలూ వాడకుండా నడిచే వెళ్ళడం వంటివి ఈద్-ఉల్-ఫితర్ నాడు పాటించాల్సిన కొన్ని సాధారణమైన ఆచారాలు. బహిరంగ ప్రదేశంలో కానీ, ప్రార్థనా స్థలంలో కానీ సలాత్ చేసేప్పుడు మసీదులో వర్తించే నియమాలే వర్తిస్తాయి. అల్లాను వ్యక్తం చేసే ఖురాన్ వచనాలు, ప్రార్థనా సందేశాలు తప్ప మరేమీ పలుకకూడదు, ఈద్ సలాత్ చేయడానికి ముందు, తర్వాత ఇమామ్ ప్రసంగ సమయంలో నిశ్శబ్దంగా ఉండాలి వంటివి అవి. ఇతర ముస్లిములకు ఈద్ ముబారక్ అంటూ శుభాకాంక్షలు పలకాలు. ''అల్లాహు అక్బర్, అల్లాహు అక్బర్, అల్లాహు అక్బర్. లాఇలాహ ఇల్లల్లాహ్ వాల్లాహు అక్బర్, అల్లాహు అక్బర్ వాలిల్లాహిల్లహమద్ అంటూ తక్‌బీర్ మంద్రంగా జపిస్తూ ఈద్ ప్రార్థనలకు సాగాలి, ప్రార్థనా ప్రదేశంలో కూడా ఇమామ్ కార్యకలాపాలు ప్రారంభించేలోగా ఈ తక్‌బీర్'' జపించాలి. ప్రార్థనా ప్రదేశానికి ఇంటి నుంచి వెళ్ళడానికి ఒకదారిలోనూ, వెనుదిరిగి రావడానికి మరోదారిలోనూ నడవడం విధాయకం. పండుగ నాడు మహిళలు కూడా సలాత్ చేయడం సంప్రదాయం. సాధారణంగా ప్రార్థనలకు ముస్లిములను పిలుస్తూ ఆధాన్, ఇఖమా వంటి పిలుపులు అందిస్తారు, అయితే ఈద్ ప్రార్థనలకు అలాంటి పిలుపు ఉండదు.
మూలాలు
వర్గం:ఇస్లాం పండుగలు
బొద్దపాడు (దేవరాపల్లి )
బొద్దపాడు ఆంధ్ర ప్రదేశ్ రాష్ట్రం, అనకాపల్లి జిల్లా, దేవరాపల్లి మండలం లోని గ్రామం. ఇది మండల కేంద్రమైన దేవరాపల్లి నుండి 6 కి. మీ. దూరం లోను, సమీప పట్టణమైన విశాఖపట్నం నుండి 55 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 57 ఇళ్లతో, 229 జనాభాతో 93 హెక్టార్లలో విస్తరించి ఉంది. గ్రామంలో మగవారి సంఖ్య 122, ఆడవారి సంఖ్య 107. షెడ్యూల్డ్ కులాల సంఖ్య 3 కాగా షెడ్యూల్డ్ తెగల సంఖ్య 217. గ్రామం యొక్క జనగణన లొకేషన్ కోడ్ 585964 .పిన్ కోడ్: 531030.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. బాలబడి, ప్రాథమికోన్నత పాఠశాల, మాధ్యమిక పాఠశాల‌లు దేవరాపల్లిలో ఉన్నాయి. సమీప జూనియర్ కళాశాల దేవరాపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల చోడవరంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ విశాఖపట్నంలో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విశాఖపట్నంలో ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
బొద్దపాడులో భూ వినియోగం కింది విధంగా ఉంది:
వర్గం:దేవరాపల్లి (విశాఖపట్నం జిల్లా) మండలంలోని గ్రామాలు
తెలంగాణ జన సమితి
తెలంగాణ జన సమితి  భారతదేశంలోని తెలంగాణ రాష్ట్రంలోని ప్రాంతీయ పార్టీ. దీనిని తెలంగాణ ఉద్యమకారుడూ కోదండరాం స్థాపించాడు. అతడు తెలంగాణ రాష్ట్ర సాధన కోసం ఏర్పడిన తెలంగాణ ఉద్యమం కొరకు ఆన్ని పార్టీలతో కూడిన తెలంగాణ జాయింట్ యాక్షన్ కమిటీ (T-JAC) కు చైర్మన్ గా వ్యవహరించాడు. అతడు ఉస్మానియా విశ్వవిద్యాలయంలో రాజనీతిశాస్త్రంలో ప్రొఫెసర్ గా పనిచేసాడు.
చరిత్ర
ఈ పార్టీ 2018 మార్చి 31 న తెలంగాణ రాష్ట్రంలోని రాజకీయ ప్రత్యామ్నాయంగా అవతరించింది.
ఆశయాలు
ఈ పార్టీ తెలంగాణ ప్రజల యొక్కా రాజ్యాంగ హక్కులను రక్షించడానికి స్థాపించబడినది.
పతాకం
పైన పాలపిట్ట రంగు, కింద ఆకుపచ్చ రంగు, మధ్యలో చక్రంతో జెండా రూపొందించారు. పాలపిట్ట విజయానికి సంకేతమైతే, ఆకుపచ్చ రంగు అభివృద్ధికి చిహ్నమని జెండా విశిష్టతను కోదండరామ్‌ పార్టీ ఆవిర్భావ సభలో వివరించాడు. జెండా మధ్య అమరుల ఆకాంక్షను వ్యక్తం చేసేది చక్రం అన్నాడు.
మూలాలు
వర్గం:తెలంగాణ రాజకీయ పార్టీలు వర్గం:రాజకీయ పార్టీలు
తమరబ్బ
తమరబ్బ ఆంధ్ర ప్రదేశ్ రాష్ట్రం, అనకాపల్లి జిల్లా, దేవరాపల్లి మండలం లోని గ్రామం. ఇది మండల కేంద్రమైన దేవరాపల్లి నుండి 9 కి. మీ. దూరం లోను, సమీప పట్టణమైన విశాఖపట్నం నుండి 64 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 82 ఇళ్లతో, 317 జనాభాతో 111 హెక్టార్లలో విస్తరించి ఉంది. గ్రామంలో మగవారి సంఖ్య 163, ఆడవారి సంఖ్య 154. షెడ్యూల్డ్ కులాల సంఖ్య 32 కాగా షెడ్యూల్డ్ తెగల సంఖ్య 209. గ్రామం యొక్క జనగణన లొకేషన్ కోడ్ 585965 .పిన్ కోడ్: 531030.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది. బాలబడి, మాధ్యమిక పాఠశాల‌లు దేవరాపల్లిలో ఉన్నాయి. సమీప జూనియర్ కళాశాల దేవరాపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల చోడవరంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ విశాఖపట్నంలో ఉన్నాయి. సమీప వృత్తి విద్యా శిక్షణ పాఠశాల చోడవరంలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విశాఖపట్నంలోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం ఉంది. జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
తమరబ్బలో భూ వినియోగం కింది విధంగా ఉంది:
మూలాలు
వర్గం:దేవరాపల్లి (విశాఖపట్నం జిల్లా) మండలంలోని గ్రామాలు
2016 సియాచెన్ హిమానీనదం హిమసంపాతం
2016 ఫిబ్రవరి 3 న, ఉత్తర సియాచెన్ హిమానీనదం ప్రాంతం లోని భారత సైనిక స్థావరంపై ఆకస్మిక హిమసంపాతం విరుచుకుపడింది. 10 మంది సైనికులు లోతైన మంచు కింద కప్పడిపోయారు.
నేపథ్యం
సియాచెన్‌ హిమానీనదం వద్ద సైనిక దళాలను నిర్వహించడానికి భారతదేశం సగటున రోజుకు ₹ 5 కోట్లు ఖర్చు చేస్తుంది. సియాచిన్ హిమానీనదంలో శత్రు సైనికుల కాల్పుల కంటే అక్కడి విపరీత వాతావరణ పరిస్థితుల కారణంగానే ఎక్కువ మంది సైనికులు మరణించారు. సియాచెన్ లోని వ్యూహాత్మక ఎత్తులను ఆక్రమించడానికి పాకిస్తాన్ చేసిన ప్రయత్నానికి అడ్డుకట్టగా 1984 లో భారత సైన్యం ఆపరేషన్ మేఘదూత్ ప్రారంభించించింది. అప్పటి నుండి 2016 వరకూ వాతావరణ పరిస్థితులు, పర్యావరణ కారకాల వలన 915 మంది సైనికులు ప్రాణాలు కోల్పోయారు. 2003 నవంబరులో భారతదేశం, పాకిస్తాన్‌లు వాస్తవ క్షేత్రస్థితి రేఖ వెంట కాల్పుల విరమణ ప్రకటించిన తరువాత తుపాకులు నిశ్శబ్దమై పోయాయి.
మంచు ఉప్పెన
సియాచిన్ హిమానీనదం ఉత్తర భాగంలోని సైనిక శిబిరంపై పెద్ద మంచు ఉప్పెన పడడంతో పది మంది సైనికులు మంచు కింద కూరుకుపోయి మరణించారు. లేహ్ ఉధంపూర్ ల నుండి సమన్వయం చేస్తూ సైనిక, వైమానిక దళాల ప్రత్యేక బృందాలు సహాయక చర్యలు చేసాయి. ప్రపంచంలోకెల్లా ఎత్తైన యుద్ధభూమిలో, తీవ్రమైన వాతావరణ పరిస్థితులలో 21,000 అడుగుల ఎత్తులో నివాస యోగ్యం కాని భూభాగాన్ని నిర్వహించడంలో సైనికులు ఎదుర్కొంటున్న తీవ్రమైన ముప్పును ఈ సంఘటన ఎత్తి చూపింది. కొన్ని సంవత్సరాలుగా, అధిక-నాణ్యత పరికరాల సేకరణలో భారతదేశం భారీగా పెట్టుబడులు పెట్టింది. సైనికులు ఈ ప్రాంతానికి అలవాటు పడేందుకు గాను సైన్యం, మెరుగైన విధానాలతో శిక్షణను క్రమబద్ధీకరించింది. దీంతో ప్రాణనష్టం తగ్గింది. అయితే, శిబిరాన్ని ముంచేసిన మంచు ఉప్పెనను అడ్డుకునేందుకు హామీ ఏమీ లేదు.
కాపాడే చర్యలు
భారత సైన్యపు మద్రాస్ రెజిమెంటు కు చెందిన 19 వ బెటాలియన్ లోని 32 ఏళ్ల భారత సైనికుడు లాన్స్ నాయక్ హనుమంతప్ప కొప్పడ్ ఈ భారీ హిమపాతం నుండి ప్రాణాలతో బయటపడ్డాడు. ఫిబ్రవరి 8 న భారత సైన్యం విపత్తు అనంతరం జరిపిన కాపాడే చర్యల్లో ప్రమాదం జరిగిన 6 రోజుల తరువాత అతణ్ణి కనుగొన్నారు. −45°C ఉష్ణోగ్రత వద్ద మంచు కింద 35 అడుగుల లోతున కూరుకుపోయి ఉన్న అతన్ని రక్షించారు.
CT స్కాన్‌లో మెదడుకు ఆక్సిజన్ కొరత ఉన్నట్లు కనిపించింది. రెండు ఊపిరితిత్తులలోనూ న్యుమోనియా వచ్చింది. కాలేయం, మూత్రపిండాలు పనిచేయడం లేదు. ఫ్రాస్ట్‌బైట్ గాని, ఎముక గాయాలుగానీ లేవు. అతన్ని వెంటిలేటర్ మీద ఉంచారు. అతని ఆరోగ్యం చాలా క్లిష్టంగా ఉంది, కానీ అతను జీవించి ఉన్నడన్న వార్త కుటుంబ సభ్యులకు కొంత సంతొషం కలిగించింది. ఈ సంఘటనలో మద్రాస్ రెజిమెంట్‌కు చెందిన జూనియర్ కమీషన్డ్ ఆఫీసర్ (జెసిఓ) తో సహా మరో 9 మంది సిబ్బంది మరణించారు. బహుళ అవయవ వైఫల్యం కారణంగా హనుమంతప్ప, 2016 ఫిబ్రవరి 11 న ఉదయం11:45 గంటలకు న్యూ ఢిల్లీలోని సైనిక ఆసుపత్రిలో మరణించాడు.
సైనికుడి ధైర్యాన్ని వర్ణిస్తూ భారతీయ వార్తా ఛానళ్ళు ప్రసారం చేసాయి. అన్ని ప్రతికూల పరిస్థితుల్లోనూ అతను ప్రదర్శించిన మనోనిబ్బరాన్ని అనేక రాజకీయ పార్టీలు, రాజకీయ నాయకులూ ప్రశంసించారు. ఆయన మరణానికి రాష్ట్రపతి, ఉప రాష్ట్రపతి, భారత ప్రధాన మంత్రి సంతాపం తెలిపారు. భారత రక్షణ మంత్రి, ముగ్గురు సాయుధ దళాధిపతులూ సైనికుడి మృతదేహాన్ని తన సొంత గ్రామానికి తీసుకెళ్లేముందు నివాళులర్పించారు. హనుమంతప్పకు అతడి గ్రామంలో సైనిక గౌరవంతో అపరకర్మలు జరిగాయి.
మూలాలు
వర్గం:Coordinates on Wikidata వర్గం:ప్రకృతి వైపరీత్యాలు
టెన్నిస్ ఫర్ టు
టెన్నిస్ ఫర్ టు (Tennis for Two) (కంప్యూటర్ టెన్నిస్ అని కూడా పిలుస్తారు) అనేది టెన్నిస్ గేమ్‌ అనుకరణగా 1958 లో అభివృద్ధి పరచబడిన ఒక స్పోర్ట్స్ వీడియో గేమ్, వీడియో గేమ్స్ ప్రారంభ చరిత్రలో అభివృద్ధి పరచబడిన మొదటి గేమ్స్ యొక్క ఒకటి. అమెరికన్ భౌతిక శాస్త్రవేత్త విలియం హిగిన్‌బోథమ్‌ ప్రభుత్వ పరిశోధన సంస్థ యొక్క డోనర్ మోడల్ 30 అనలాగ్ కంప్యూటర్ ద్వారా విండ్ నిరోధించుటతో గతిపథాలు అనుకరించవచ్చు అని తెలుసుకున్న తరువాత బ్రూంక్హెవెన్ నేషనల్ లాబొరేటరీ వార్షిక బహిరంగ ప్రదర్శన నందు ప్రదర్శన కోసం ఈ గేమ్‌ను రూపొందించాడు. ఈ ఆట మొదట అక్టోబర్ 18, 1958 న ప్రదర్శించబడింది.
దీపికా కామయ్య
దీపికా కామయ్య (ఆంగ్లం: Deepika Kamaiah) బాలీవుడ్, దక్షిణ భారత సినిమా నటి, మోడల్. ఫెమినా మిస్ ఇండియా ఫైనల్‌కు చేరిన దీపికా కన్నడ బిగ్ బాస్ రెండో సీజన్‌లో కూడా పాల్గొన్నది.
టెన్నిస్ ఫర్ టు
అభివృద్ధి
1958 లో, అమెరికన్ భౌతిక శాస్త్రవేత్త విలియం హిగిన్‌బోథమ్ న్యూయార్క్‌లోని ఆప్టన్‌లోని బ్రూక్‌హావెన్ నేషనల్ లాబొరేటరీలో ఇన్స్ట్రుమెంటేషన్ విభాగానికి అధిపతిగా పనిచేశారు. హిగిన్‌బోతం విలియమ్స్ కాలేజీ నుండి భౌతికశాస్త్రంలో బ్యాచిలర్ డిగ్రీని పొందాడు మరియు గతంలో కార్నెల్ విశ్వవిద్యాలయంలో భౌతిక విభాగంలో టెక్నీషియన్‌గా పనిచేశాడు, అయితే పిహెచ్‌డి విజయవంతం కాలేదు. అక్కడ అతను 1943 నుండి 1945 వరకు మాన్హాటన్ ప్రాజెక్ట్ యొక్క ఎలక్ట్రానిక్స్ విభాగానికి అధిపతిగా పనిచేశాడు మరియు 1947 లో బ్రూక్హావెన్లో పనిచేయడం ప్రారంభించాడు, ఈ విధంగా అతను అణుశక్తి యొక్క శాంతియుత ఉపయోగాలపై పరిశోధనపై దిశగా దృష్టి పెట్టాడు.
దీపికా కామయ్య
వ్యక్తిగత జీవితం
దీపికా కర్ణాటక రాజధాని బెంగళూరులో జన్మించింది. తల్లి ఉపాధ్యాయురాలు. దీపికా బెంగుళూరులోని కేంద్రీయ విద్యాలయంలో చదివింది. 2009లో బిషప్ కాటన్ ఉమెన్స్ క్రిస్టియన్ కళాశాల నుండి బీకామ్ పూర్తి చేసింది.
టెన్నిస్ ఫర్ టు
అభివృద్ధి
సంవత్సరానికి ఒకసారి, ప్రభుత్వ పరిశోధనా సౌకర్యం ప్రజల కోసం ఒక ప్రదర్శనను నిర్వహించేది, హైస్కూల్ విద్యార్థులు, కళాశాల విద్యార్థులు మరియు సాధారణ ప్రజలకు ఒక్కోకరికి ఒక్కో రోజు. కాబట్టి 1958 ప్రదర్శన కోసం హిగిన్‌బోతం సందర్శకులను అలరించడానికి ఇంటరాక్టివ్ ప్రదర్శన చేయాలని నిర్ణయించుకున్నాడు. డోనర్ మోడల్ 30 అనలాగ్ కంప్యూటర్ బ్రూక్హావెన్ యొక్క కంప్యూటర్లలో ఒకదానికి ఇన్స్ట్రక్షన్ మాన్యువల్ చదివేటప్పుడు, కంప్యూటర్ బాలిస్టిక్ క్షిపణి పథాలను లేదా గాలి నిరోధకతతో బౌన్స్ బంతిని లెక్కించగలదని అతను తెలుసుకున్నాడు మరియు ఆట యొక్క పునాదిని ఏర్పరచటానికి ఈ సామర్థ్యాన్ని ఉపయోగించాలని నిర్ణయించుకున్నాడు. తరువాత అతను తన ఉద్దేశాలను గుర్తుచేసుకున్నాడు, "ప్రజలు కంప్యూటర్ లో ఆడగలిగే ఆటను తయారు చేస్తున్నానని సందేశాన్ని తెలియజేశాడు."
దీపికా కామయ్య
మోడలింగ్
11వ తరగతి చదువుతున్నప్పుడే మోడలింగ్ లోకి ప్రవేశించిన దీపికా, 2009లో ఫెమినా మిస్ ఇండియా సౌత్ అందాల పోటీలో ఫైనలిస్ట్‌లలో ఒకరిగా నిలిచింది. 2010లో లైక్రా ఎంటీవి స్టైల్ అవార్డులను కూడా గెలుచుకుంది.
టెన్నిస్ ఫర్ టు
మూలాలు
వర్గం:స్పోర్ట్స్ వీడియో గేమ్స్
దీపికా కామయ్య
సినిమా
తమిళ దర్శకుడు కులైందై వీరప్పన్ దర్శకత్వం వహించిన అన్మై తవరేల్ సినిమాలో తొలిసారిగా నటించింది. 2012లో వచ్చిన చింగారి అనే కన్నడ సినిమాలో ప్రధాన పాత్రలో నటించింది. తన నటనకు ప్రశంసలు అందుకుంది. దీపక్ తిమ్మయ్య దర్శకత్వం వహించిన నేనే బారి నేనే అనే సినిమాలో కూడా నటించింది. ఆటో రాజా సినిమాలో నటించింది. రాజ్‌కుమార్ సంతోషి దర్శకత్వంలో షాహిద్ కపూర్, ఇలియానా నటించిన ఫాటా పోస్టర్ నిక్లా హీరో సినిమాతో బాలీవుడ్‌లోకి అడుగుపెట్టింది.
జోజి లా
thumb|జూన్, 2004 లో జోజి లా జోజి లా, హిమాలయాల్లో భారత కేంద్రపాలిత ప్రాంతమైన లడఖ్‌లో ఉన్న ఎత్తైన పర్వత కనుమ. ఈ కనుమ పశ్చిమాన ఉన్న కాశ్మీరు లోయను, ఈశాన్యాన ఉన్న ద్రాస్, సురు లోయల తోను, మరింత తూర్పున ఉన్న సింధు లోయనూ కలుపుతుంది
హిమాలయాల పశ్చిమ విభాగంలో, శ్రీనగర్, లేహ్ మధ్య గల జాతీయ రహదారి 1 ఈ కనుమ గుండా వెళుతుంది. భారీ హిమపాతం కారణంగా ప్రతి సంవత్సరం శీతాకాలంలో ఈ కనుమ మూసుకుపోతుంది కాబట్టి, దీనిని నివారించడానికి జోజి-లా సొరంగాన్ని నిర్మిస్తున్నారు.
శబ్దవ్యుత్పత్తి
జోజి లా అంటే "మంచు తుఫానుల పర్వతం" అని అర్థం. దీన్ని"జోజిలా కనుమ" అని ఎక్కువగా అంటూంటారు. "లా" అంటే టిబెటన్ భాషలోను, లడాఖీ భాష లోను, హిమాలయాల్లో మాట్లాడే అనేక ఇతర భాషల్లోనూ అర్థం "కనుమ" అని. జోజిలా కనుమ అంటే "కనుమ" అనే మాట పునరావృతమైనట్లే. ఇతర ఉదాహరణలు ఉన్నాయి. సిక్కిం-టిబెట్ సరిహద్దు మీద ఉన్న నాథు లా, ఖార్దుంగ్ లా, సెలా మొదలైనవి దీనికి ఉదాహరణలు.
స్థానం
జోజి లా కేంద్రపాలిత ప్రాంతమైన జమ్మూ కాశ్మీరు రాజధాని శ్రీనగర్ నుండి సుమారు 100 కి.మీ. దూరంలో ఉంది. సోన్మార్గ్ నుండి 15 కి.మీ. దూరంలో ఉంది. లడఖ్ కు, కాశ్మీర్ లోయకూ మధ్య ఉన్న కీలకమైన రహదారి ఈ కనుమ గుండానే పోతుంది. ఇది సముద్రమట్టం నుండి సుమారు 3,528 మీటర్ల ఎత్తున ఉంది. ఫోటు లా తరువాత, శ్రీనగర్-లేహ్ జాతీయ రహదారిపై నున్న కనుమల్లో ఇది రెండవ అత్యంత ఎత్తైన కనుమ. కనుమను ఎక్కువ రోజుల పాటు తెరిచి ఉంచేందుకు బోర్డర్ రోడ్స్ ఆర్గనైజేషన్ (BRO) కృషి చేస్తున్నప్పటికీ, శీతాకాలంలో దీన్ని తరచుగా మూసివేయక తప్పని పరిస్థితి ఏర్పడుతుంది. రహదారిపై మంచునుతొలగించడానికి, నిర్వహించడానికీ BRO కు చెందిన బీకన్ ఫోర్స్ దళం బాధ్యత వహిస్తుంది. శీతాకాలంలో కనుమ ద్వారా డ్రైవింగ్ చెయ్యడమంటే రెండు వైపులా మందపాటి ఐసు గోడల మధ్య నడపడమే.
భారత-పాకిస్తాన్ యుద్ధం 1947-1948
1947-1948 ఇండో-పాకిస్తాన్ యుద్ధ సమయంలో, 1948 లో, పాకిస్తాన్ ఆక్రమణ దారులు లడఖ్‌ను ఆక్రమించే ప్రయత్నంలో జోజి లాను స్వాధీనం చేసుకున్నారు. భారత సైన్యం ఆపరేషన్ బైసన్ అనే సంకేతనామంతో నవంబరు 1 న ఈ కనుమను తిరిగి స్వాధీనం చేసుకుంది. శత్రువును ఆశ్చర్యపరుస్తూ భారత సైన్యం ఇక్కడ ట్యాంకులను నియోగించి విజయాన్ని సాధించింది. ఆనాటికి, ట్యాంకులు పనిచేసిన యుద్ధ క్షేత్రాల్లో ప్రపంచంలో కెల్లా అత్యంత ఎత్తైనది ఇది.
జోజి లా సొరంగం
జోజి లా సొరంగం ప్రాజెక్టును 2018 జనవరిలో భారత ప్రభుత్వం ఆమోదించింది. దాని నిర్మాణాన్ని 2018 మే లో ప్రధాని నరేంద్ర మోడీ ప్రారంభించాడు. 14 కిలోమీటర్ల పొడవైన ఈ సొరంగం వలన, జోజి లాను దాటేందుకు పట్టే సమయం ప్రస్తుతమున్న 3 గంటల నుండి కేవలం 15 నిమిషాలకు తగ్గిపోతుంది. సొరంగం అంచనా వ్యయం రూ 6800 కోట్లు. పూర్తయినప్పుడు, ఇది ఆసియాలోకెల్లా అత్యంత పొడవైన రెండు దిశల సొరంగం అవుతుంది.
మూలాలు
వర్గం:Coordinates on Wikidata వర్గం:లడఖ్ వర్గం:జమ్మూ కాశ్మీరు వర్గం:పర్వత కనుమలు
అపూర్వ అరోరా
అపూర్వ అరోరా, భారతీయ సినిమా నటి, మోడల్. హిందీ, గుజరాతీ, పంజాబీ, కన్నడ సిపిమాలలో నటించింది. వివిధ వెబ్ సిరీస్‌లు, మ్యూజిక్ వీడియోలలో కూడా నటించింది.
సినిమారంగం
వినయ్ రాజ్‌కుమార్ ప్రధాన పాత్రలో నటించిన సిద్ధార్థ సినిమా ద్వారా కన్నడ సినిమారంగంలోకి ప్రవేశించింది. 12 ఏళ్ళ వయసులో ఆమెకు తొలిసారిగా సినిమాలో నటించే అవకాశం వచ్చింది. గ్లామ్ అప్, క్యాడ్‌బరీ పెర్క్ ప్రకటనలలో కూడా నటించింది. 2012లో మిస్టరీ హంటర్స్ ఇండియా పేరుతో డిస్కవరీ కిడ్స్ వాళ్ళు తీసిన డాక్యుమెంటరీ టెలివిజన్ సిరీస్‌లో అన్వేషకురాలిగా నటించింది. గగన్ అరోరాతో కలిసి కాలేజ్ రొమాన్స్ అనే వెబ్ సిరీస్‌లో, రాంగ్ నంబర్ అనే యూట్యూబ్ వెబ్ సిరీస్‌లో ఖుషీ అనే క్యారెక్టర్ పేరుతో కూడా నటించింది.
బయటి లింకులు
వర్గం:కన్నడ సినిమా నటీమణులు వర్గం:హిందీ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:గుజరాతీ సినిమా నటీమణులు వర్గం:పంజాబీ సినిమా నటీమణులు
ఆరూరి రమేష్
అరూరి రమేష్, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున వర్ధన్నపేట శాసనసభ నియోజకవర్గం శాసన సభ్యుడిగా ఉన్నాడు.
జననం
ఆరూరి రమేష్ 1967, ఏప్రిల్ 4న గట్టుమల్లు, వెంకటమ్మ దంపతులకు తెలంగాణ రాష్ట్రం, జనగామ జిల్లా, జాఫర్ గడ్ మండలంలోని, ఉప్పుగల్ గ్రామంలో జన్మించాడు. 1995, ఏప్రిల్ లో కాకతీయ విశ్వవిద్యాలయం నుండి సోషియాలజీలో ఎంఏ పూర్తిచేశాడు. ఆ తరువాత ఎల్.ఎల్.బి. కూడా చదివాడు.
వ్యక్తిగత జీవితం
రమేష్ కు కవితా కుమారితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.
రాజకీయ విశేషాలు
అరూరి రమేష్ 2009లో ప్రజా రాజ్యం పార్టీ తో తన రాజకీయ ప్రయాణాన్ని ప్రారంభించి ఆ పార్టీ తరపున ఘన్‌పూర్ శాసనసభ నియోజకవర్గం నుండి ఎమ్మెల్యేగా పోటీచేసి ఓడిపోయాడు. ఆ తరువాత తెలంగాణ రాష్ట్ర సమితి పార్టీలో చేరాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీ చేసి సమీప కాంగ్రెస్ పార్టీ అభ్యర్థి కొండేటి శ్రీధర్ పై 86,349 ఓట్ల మెజారిటీతో గెలుపొందాడు. 2015, జనవరి 10 నుండి 2018, సెప్టెంబరు 6 వరకు తెలంగాణ లెజిస్లేచర్ కో -ఆపరేటివ్ హౌసింగ్ సొసైటీలలో అక్రమాలపై హౌస్ కమిటీ ఛైర్మన్ గా పనిచేశాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి సమీప తెలంగాణ జన సమితి పార్టీ అభ్యర్థి పగిడిపాటి దేవయ్యపై 99,240 ఓట్ల మెజారిటీతో గెలుపొందాడు. ఆరూరి రమేష్ 26 జనవరి 2022న టిఆర్ఎస్ పార్టీ, వరంగల్ జిల్లా అధ్యక్షుడిగా నియమితుడయ్యాడు.
మూలాలు
వర్గం:జీవిస్తున్న ప్రజలు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018) వర్గం:జనగామ జిల్లా వ్యక్తులు వర్గం:జనగామ జిల్లా రాజకీయ నాయకులు వర్గం:జనగామ జిల్లా నుండి ఎన్నికైన శాసన సభ్యులు వర్గం:కాకతీయ విశ్వవిద్యాలయం పూర్వ విద్యార్థులు
హేమ్ బారువా (త్యాగ్బీర్)
హేమ్ బారువా (అస్సామీ: হেম বৰুৱা; 1893 ఏప్రిల్ 25 - 1945 ఆగస్టు 11) భారత స్వాతంత్ర్య సమరయోధుడు, సామాజిక కార్యకర్త, రచయిత. ఇతను భారతదేశంలోని అస్సాం రాష్ట్రంలోని సోనిత్‌పూర్ జిల్లాకు చెందినవాడు. అస్సాం ప్రజలకు ఆయన చేసిన విశేషమైన కృషి వలన, అతన్ని త్యాగబీర్ (ত্াগবীৰ) అని పిలుస్తారు.
ప్రారంభ జీవితం, విద్య
హేమ్ బారువా తేజ్‌పూర్‌లో గోపాల్ చంద్ర బారువా, పద్మావతి బారువా దంపతులకు 1893 ఏప్రిల్ 25న జన్మించాడు. అతను 1915లో "బార్పేట హెచ్.ఎస్. స్కూల్"లో తన ఉన్నత పాఠశాల విద్యను పూర్తి చేసి, 1919లో గౌహతి లోని కాటన్ కళాశాల నుండి ఆంగ్లంలో ఆనర్స్‌తో పట్టభద్రుడయ్యాడు. ఆ కాలంలో అతను కాటన్ కాలేజ్ స్టూడెంట్ యూనియన్‌కి జి.ఎస్ గా ఎన్నికయ్యాడు. 1921లో మహాత్మా గాంధీ పిలుపు మేరకు, అతను కళాశాలను విడిచిపెట్టి భారత స్వాతంత్ర్య ఉద్యమంలో పాల్గొని ఆరు నెలల పాటు జైలుకు వెళ్లాడు. తరువాత 1925లో కలకత్తాలో న్యాయ విద్య ను పూర్తి చేశాడు.
ఇతరర పనులు
బారువా 1919లో అస్సాం చత్ర సన్మిలన్ గోలాఘాట్ సమావేశానికి అధ్యక్షుడిగా ఉన్నాడు. అతను 1922లో అస్సాం ప్రదేశ్ కాంగ్రెస్ కమిటీకి కార్యదర్శిగా కూడా ఎన్నికయ్యాడు. అతను 1930, 1933లో మళ్లీ జైలుకు వెళ్లాడు. తేజ్‌పూర్ అకాడమీ అనేది ఆ కాలపు మార్గదర్శక విద్యాసంస్థ అతని జన్మస్థలమైన తేజ్‌పూర్‌లో నిర్మించబడింది.
రచనలు
కాంగ్రెస్ బురంజీ, బిలాతోట్ మొహత్మా అనేవు బారువా రాసిన పుస్తకాలు. బహి పత్రికకు వ్యాసాలు కూడా రాశాడు.
స్మారక చిహ్నాలు, స్మారక చిహ్నాలు
త్యాగబీర్ హేమ్ బారువా కళాశాల, 1963లో స్థాపించబడింది, దీనికి అతని గౌరవార్థం సోనిత్‌పూర్ జిల్లా లోని నదుర్ ప్రాంతంలో ఉన్న జముగురిహాట్ ప్రజలు అతని పేరు పెట్టారు. తేజ్‌పూర్ టౌన్ ప్రాంతం మధ్యలో, తేజ్‌పూర్ పోలీస్ స్టేషన్ ఎదురుగా ఉన్న హేమ్ భవన్ లేదా హేమ్ బారువా హాల్ అని పిలువబడే భవనం అతనికి అంకితం చేయబడింది. హాల్ ముందు హేమ్ బారువా విగ్రహం కూడా నిర్మించబడింది.
మూలాలు
వర్గం:భారత స్వాతంత్ర్య సమర యోధులు వర్గం:అస్సాం స్వాతంత్ర్య సమర యోధులు వర్గం:రచయితలు
బొండిలా
బొండిలా, భారతదేశం, అరుణాచల్ ప్రదేశ్ రాష్ట్రంలోని పశ్చిమ కమెంగ్ జిల్లా ప్రధాన పరిపాలనాకేంద్రం. అరుణాచల్ ప్రదేశ్ రాష్ట్రంలోని నియోజకవర్గాలలో బొండిలా ఒకటి. thumb|280x280px| బొమ్డిలా టౌన్ thumb|280x280px| బొమ్డిలా లోని డిసి కార్యాలయం.
భౌగోళిక
బొమ్డిలా 27.25°N, 92.4°W వద్ద ఉంది. ఇది 2415 మీటర్లు (7923 అడుగులు) సగటు ఎత్తులో ఉంది.
వాతావరణం
బొమ్డిలా ప్రాంతం తడి కాలంలో చల్లగా ఉంటుంది.ఎక్కువగా మేఘావృతమై ఉంటుంది.పొడి కాలం స్పష్టంగా చల్లగా ఉంటుంది.సంవత్సరంలో, ఉష్ణోగ్రత 31 °F  నుండి 66 °F వరకు సాధారణంగా మారుతుంది.అరుదుగా 27 °F కన్నా తక్కువ లేదా 70 °F. పైన నమోదవుతుంది.
జనాభా
2001 భారత జనాభా లెక్కలు ప్రకారం బొమ్డిలా పట్టణ జనాభా మొత్తం 6685 మంది ఉండగా,అందులో పురుషులు 54% మందికాగా, స్త్రీలు 46% మంది ఉన్నారు.పట్టణ సరాసరి అక్షరాస్యత రేటు 69%,ఇది జాతీయ సగటు అక్షరాస్యత 59.5%; కన్నా ఎక్కువ.పురుషు అక్షరాస్యులు 75% మంది ఉండగా,స్త్రీల అక్షరాస్యులు 63% మంది ఉన్నారు. పట్టణ జనాభాలో 6 సంవత్సరాల వయస్సులోపు పిల్లలు 13% మంది ఉన్నారు.పట్టణ జనాభాలో మోన్పా, షేర్డుక్పెన్, మిజి, బుగన్ (ఖోవా), అకా తెగలుకు చెందిన ప్రజలునివసిస్తున్నారు.
రవాణా
కచ్చా రోడ్లు, కఠినమైన వాతావరణ పరిస్థితులు ఉన్నప్పటికీ, బొమ్డిలా గువహతి (264) తో బాగా అనుసంధానించబడి ఉంది.కిమీ), తవాంగ్ నుండి 167కిమీ, తేజ్‌పూర్ నుండి 162 కి.మీ.దూరంలో ఉంది.రహదారిలో ప్రయాణించేటప్పుడు కొండచరియలు విరిగిపడటం గురించి ముందుగా తెలుసుకోవాలి.సమీప విమానాశ్రయం తేజ్‌పూర్ (అస్సాం) లో ఉంది. ఇక్కడ బస్సులు,ఇతర చిన్న వాహనాలు సులభంగా పొందవచ్చు.సమీప రైల్వే స్టేషన్ బొమ్డిలా నుండి 145 కి.మీ. దూరంలో రంగపారా రైల్వే స్టేషన్ (అస్సాం)లో ఉంది.
లక్షణాలు
ఈగ్లెనెస్ట్ వన్యప్రాణుల అభయారణ్యం బొమ్డిలా సమీపంలో ఉంది. మౌలిక సదుపాయాల అభివృద్ధి కారణంగా పర్యాటకం బొమ్డిలాలో పెద్ద ఆదాయ వనరుగా మారింది. చాలా కొత్త హోటళ్ళు,హోమ్‌స్టేలు వచ్చాయి. తవాంగ్ వెళ్లే పర్యాటకులకు ఇది విశ్రాంతి కేంద్రంగా మారింది. ఇక్కడ చాలా ఆహారం స్థానిక వంటకాలుతో ఉంటాయి. అయితే ఉత్తర భారత ఆహారాన్ని కోరుటద్వారా పొందవచ్చు.బొమ్డిలా పాస్ కాంగ్టో, గోరిచెన్ శిఖరాల దృశ్యాలను అందిస్తుంది.ఇది రాష్ట్రంలో ఎత్తైంది. జిఆర్ఎల్ బౌద్ధ మఠం, బుద్ధ పార్క్, గురు రిన్‌పోచే విగ్రహం తప్పక చూడవలసిన ప్రదేశాలు.న్యూ బొమ్డిలా విమానాశ్రయం ద్వారా మొత్తం పట్టణ దృశ్యాన్ని ఆస్వాదించవచ్చు.పట్టణం చుట్టూ, ఆపిల్ తోటలు, ఆర్చిడ్ పొలాలు చాలా మందికి ఆసక్తి కలిగించే ప్రదేశాలు.మోర్షింగ్ గ్రామంలో 17 వ శతాబ్దపు చారిత్రక లగ్యాల ఆశ్రమం బొమ్డిలా నుండి 70 కి.మీ దూరంలో ఉంది
మీడియా
బోమ్డిలాలో అఖిల భారత రేడియో ప్రసార కేంద్రం ఉంది. దీనిని ఆకాశవాణి, బొమ్డిలా అని పిలుస్తారు. ఇది ఎఫ్ఎమ్ పౌన, పున్యాలపై ప్రసారం చేస్తుంది.
వెలుపలి లంకెలు
వర్గం:Coordinates on Wikidata
సారవ
సారవ, పశ్చిమ గోదావరి జిల్లా, నరసాపురం మండలంకు చెందిన రెవెన్యూయేతర గ్రామం.
సియాచెన్ హిమానీనదం
సియాచెన్ హిమానీనదం, హిమాలయాల్లోని తూర్పు కారకోరం శ్రేణిలో, భారత పాకిస్తాన్ ల మధ్య నున్న నియంత్రణ రేఖ ముగిసే NJ9842 బిందువుకు ఈశాన్యంగా, సుమారు 35.42123°N, 77.10954°W వద్ద ఉన్న హిమానీనదం. 76 కిలోమీటర్ల పొడవైన ఈ హిమానీనదం, కారకోరంలోకెల్లా అత్యంత పొడవైనది. ధ్రువేతర హిమానీనదాల్లో అత్యంత పొడవైన వాటిలో ఇది రెండవ స్థానంలో ఉంది. ఇది, చైనా సరిహద్దులోని ఇందిరా కల్ వద్ద, 5,753 మీటర్ల ఎత్తున పుట్టి, 3,620 మీ ఎత్తున అంతమౌతుంది. సియాచెన్ హిమానీనదమంతా, అక్కడి అన్ని ప్రధాన కనుమలతో సహా, 1984 నుండి భారత పరిపాలనలో ప్రస్తుత లడఖ్ కేంద్రపాలిత ప్రాంతంలో భాగంగా ఉంది. పాకిస్తాన్, సియాచెన్ హిమానీనదం తనదని వాదిస్తూ ఉంటుంది. హిమానీనదానికి పశ్చిమాన ఉన్న సాల్టోరో శిఖరాలకు పశ్చిమాన ఉన్న ప్రాంతం పాక్ నియంత్రణలో ఉంది. ఈ ప్రాంతం లోని పాకిస్తాన్ పోస్టులు, 100 పైచిలుకు ఉన్న భారతీయ పోస్టుల కంటే 3,000 అడుగులు క్రింద ఉంటాయి.
సియాచెన్ హిమానీనదం, యూరేసియన్ ప్లేట్‌ను భారత ఉపఖండాన్నీ వేరుచేసే గొప్ప విభజన రేఖకు దక్షిణాన ఉంది. ఇది కారకోరం శ్రేణిలో బాగా హిమానీనదాలున్న ప్రాంతంలో ఉంది. దీన్ని కొన్నిసార్లు "మూడవ ధ్రువం" అని కూడా పిలుస్తారు. పశ్చిమాన సాల్టోరో శిఖరాలకు (రిడ్జి), తూర్పున ప్రధాన కారకోరం శ్రేణికీ మధ్య ఈ హిమానీనదం ఉంది. సాల్టోరో రిడ్జి, ఉత్తరాన చైనా సరిహద్దులో కారకోరం శ్రేణిలోని సియా కాంగ్రీ శిఖరం నుండి ఉద్భవించింది. సాల్టోరో రిడ్జి ఎత్తు 5,450 నుండి 7,720 మీటర్ల వరకు ఉంటుంది. ఉత్తరం నుండి దక్షిణానికి చూస్తే, ఈ శిఖరాలపై ప్రధాన కనుమలు ఇలా ఉంటాయి: సియా లా 5,589 మీ., బిలాఫాండ్ లా 5,450 మీ., జ్యోంగ్ లా 5,689 మీ. శీతాకాలపు సగటు హిమపాతం 1000 సెం.మీ కంటే ఎక్కువగా ఉంటుంది. ఉష్ణోగ్రతలు -50 C వరకు పడిపోతాయి. సియాచెన్ హిమానీనద వ్యవస్థ విస్తీర్ణం, అన్ని ఉప హిమానీనదాలతో సహా, 700 చ.కి.మీ. ఉంటుంది.
శబ్దవ్యుత్పత్తి
ఎడమ|thumb|సియాచెన్ హిమానీనదం (AMS, 1953) తో సహా చారిత్రక పటం ఎడమ|thumb|సియాచెన్ హిమానీనదం (AMS, 1966) తో సహా చారిత్రక పటం కుడి|thumb|ఐరాస వారి సియాచెన్ మ్యాప్ బల్టీ భాషలో "సియా" అంటే ఈ ప్రాంతంలో విస్తృతంగా ఉండే గులాబీ కుటుంబానికి చెందిన మొక్క. "చున్" అంటే సమృద్ధి. సియాచెన్ అనే పేరు గులాబీలతో సమృద్ధిగా ఉన్న భూమిని సూచిస్తుంది. హిమానీనదంకు ఆ పేరు పెట్టిన శ్రేయస్సు, లేదా కనీసం ఆ పేరును ప్రచారం చేసిన శ్రేయస్సు, టామ్ లాంగ్‌స్టాఫ్‌కు చెందుతుంది.
వివాదం
భారతదేశం, పాకిస్తాన్ రెండూ సియాచెన్ ప్రాంతం మొత్తంపై సార్వభౌమాధికారాన్ని ప్రకటించుకున్నాయి. 1970, 1980 లలో అమెరికా, పాకిస్తాన్ ల పటాల్లో NJ9842 బిందువు (భారతదేశం-పాకిస్తాన్‌ల మధ్య ఉన్న నియంత్రణ రేఖకు ఉత్తర కొసన ఉన్న బిందువు) నుండి కారకోరం కనుమ వరకు చుక్కల రేఖను చూపించేవారు. ఇది కార్టోగ్రాఫిక్ లోపమని భారతదేశం భావించేది. సిమ్లా ఒప్పందాన్ని ఉల్లంఘించడమేనని కూడా వాదించేది. 1984 లో, భారతదేశం ఆపరేషన్ మేఘదూత్ అనే సైనిక చర్యను చేపట్టి, సియాచెన్ హిమానీనదాన్ని, దాని ఉపనదులతో సహా, నియంత్రణ లోకి తెచ్చుకుంది. సియాచెన్‌ను ఆక్రమించేందుకు పాకిస్తాన్ తలపెట్టిన ఆపరేషన్ అబబీల్‌ మొదలవడానికి ఒక రోజు ముందు భారత్ ఈ ఆపరేషన్ జరిపి సియాచెన్ గ్లేసియర్‌కు పశ్చిమాన ఉన్న సాల్టోరో రిడ్జిలో ఉన్న అత్యధిక శిఖరాలను తన అధీనం లోకి తెచ్చుకుంది. 1984 - 1999 మధ్య కాలంలో, భారత పాకిస్తాన్ ల మధ్య తరచూ కొట్లాటలు జరిగేవి. అయితే, యుద్ధాల కంటే ఇక్కడి కఠినమైన వాతావరణ పరిస్థితుల వల్లనే ఎక్కువ మంది సైనికులు మరణించారు. సియాచెన్ సమీపంలో 2003 - 2010 మధ్య నమోదైన వివిధ ఆపరేషన్లలో పాకిస్తాన్, 353 మంది సైనికులను కోల్పోయింది, ఒక్క 2012 గాయరీ సెక్టార్ హిమసంపాతం లోనే 140 మంది పాకిస్తాన్ సైనికులు మరణించారు. ప్రతికూల వాతావరణం కారణంగా 2012 జనవరి, 2015 జూలై మధ్యకాలంలో 33 మంది భారతీయ సైనికులు ప్రాణాలు కోల్పోయారు. 2015 డిసెంబరులో భారత రక్షణ శాఖ సహాయ మంత్రి రావు ఇందర్‌జిత్ సింగ్ లోక్‌సభలో లిఖితపూర్వక సమాధానమిస్తూ 1984 లో ఆపరేషన్ మేఘదూత్ మొదలుపెట్టినప్పటి నుండి సియాచెన్ హిమానీనదంపై శీతోష్ణస్థితి, పర్యావరణం, తదితర కారణాల వల్ల మొత్తం 869 మంది సైనిక సిబ్బంది ప్రాణాలు కోల్పోయారని చెప్పాడు. భారత పాకిస్తాన్ లు రెండూ సియాచెన్ పరిసరాల్లో వేలాది మంది సైనికులను మోహరిస్తూనే ఉన్నాయి. ఈ ప్రాంతాన్ని నిస్సైనికీకరించేందుకు ఛేసిన ప్రయత్నాలన్నీ విఫలమయ్యాయి. 1984 కి ముందు, ఈ ప్రాంతంలో ఏ దేశానికీ సైనిక దళాలు లేవు.
భారత పాకిస్తాన్ ల సైనిక ఉనికిని పక్కన పెడితే, ఈ హిమానీనదం నిర్జన ప్రాంతం. భారత శిబిరం నుండి 10 మైళ్ళ దిగువన ఉన్న వార్షి గ్రామమే ఇక్కడికి అత్యంత సమీపంలో ఉన్న పౌర ఆవాసం. ఈ మారుమూల ప్రాంతానికి రహదారి సౌకర్యం చాలా పరిమితంగా ఉంది. భారత వైపున, 35.1663°N, 77.2162°W వద్ద ఉన్న సైనిక స్థావరం జింగ్‌రుల్మా వరకు మాత్రమే రోడ్డు ఉంది. ఇది హిమానీ నదం అంచు నుండి 72 కి.మీ. దూరంలో ఉంది. మనాలి - లేహ్ - ఖార్దుంగ్ లా- సియాచెన్ మార్గంతో సహా సియాచెన్ ప్రాంతానికి చేరుకోవడానికి భారత సైన్యం వివిధ మార్గాలను అభివృద్ధి చేసింది. 2012 లో, భారత సైన్యాధిపతి జనరల్ బిక్రమ్ సింగ్ మాట్లాడుతూ, భారత సైన్యం ఈ ప్రాంతంలో వ్యూహాత్మక ప్రయోజనాల కోసం ఉండాల్సిందేననీ, సియాచెన్ కోసం భారత సాయుధ సిబ్బంది "చిందించిన రక్తం కోసం" భారత్ ఇక్కడ ఉండాలనీ అన్నాడు. ఒక దశాబ్దానికి పైగా సుస్థిరంగా ఉన్న క్షేత్రస్థాయి పరిస్థితుల ప్రకారం, భారతదేశం 76 కి.మీ. పొడవైన గ్లేసియరును, దాని ఉపనదులనూ నియంత్రిస్తోంది. అలాగే హిమానీనదానికి పశ్చిమాన ఉన్న సాల్టోరో రిడ్జిలో (శిఖరాల్లో) ఉన్న సియా లా, బిలాఫాండ్ లా, జ్యోంగ్ లా, యర్మ లా (6,100 మీ), చులుంగ్ లా (5,800 మీ) తో సహా అన్ని ప్రధాన కనుమలు, శిఖరాలను కూడా భారత్ నియంత్రిస్తోంది. సాల్టోరో రిడ్జికి పశ్చిమాన ఉన్న హిమనదీయ లోయలను పాకిస్తాన్ నియంత్రిస్తోంది. 1980 లలో సియాచెన్‌లో సైనిక కార్యకలాపాల వలన భారతదేశం 1000 చ.కి.మీ. భూభాగాన్ని నియంత్రణ లోకి తెచ్చుకుందని టైమ్ పత్రిక రాసింది. పాకిస్తాన్‌పై నమ్మకం లేనందున భారతదేశం సియాచెన్‌ను ఖాళీ చేయదని 2016 ఫిబ్రవరిలో భారత రక్షణ మంత్రి మనోహర్ పారికర్ పార్లమెంటులో చెప్పాడు. 1984 లో ఆపరేషన్ మేఘదూత్ జరిపిన నాటి నుండి సియాచెన్‌లో 915 మంది ప్రాణాలు కోల్పోయారని అతడు చెప్పాడు. అధికారిక రికార్డుల ప్రకారం, అందులో శత్రువుల బుల్లెట్లకు బలైంది కేవలం 220 మంది మాత్రమే. 110 కిలోమీటర్ల పొడవైన వాస్తవ క్షేత్రస్థితి రేఖను ప్రామాణీకరించడం, వివరించడం, గీయడం జరిగే వరకు భారత్ తన సైన్యాన్ని సియాచెన్ నుండి వెనక్కి తీసుకోదని భారతదేశం విస్పష్టంగా పేర్కొంది. thumb|ఖాప్లూలోని సియా ప్లాంట్. బాల్టి ప్రజలు ఈ గులాబీ కుటుంబాన్ని తమ ఇళ్లలో అలంకరణగా పెంచుతారు. దాని బెరడును కొన్ని ప్రాంతాలలో పేయో చా (బటర్ టీ) లో గ్రీన్ టీ ఆకుల బదులు ఉపయోగిస్తారు. 1949 కరాచీ ఒప్పందం విభజన రేఖను NJ9842 వరకే జాగ్రత్తగా వివరించింది. ఆ తరువాత, "విభజన రేఖ అక్కడ నుండి ఉత్తరంగా హిమానీనదాల వైపు” కొనసాగుతుందని పేర్కొంది.    భారతీయ వైఖరి ప్రకారం విభజన రేఖ, సియాచెన్ హిమానీనదానికి పశ్చిమాన సాల్టోరో శ్రేణి వెంట, NJ9842 దాటి ఉత్తరం వైపు కొనసాగాలి; పర్వత శ్రేణుల వెంట నడిచే అంతర్జాతీయ సరిహద్దు రేఖలు వాటర్‌షెడ్ విబహజన రేఖ వెంబడి సాగుతాయి. 1972 సిమ్లా ఒప్పందం లో ఉత్తర కొసన ఉన్న రంగంలో 1949 నాటి నియంత్రణ రేఖకు ఎటువంటి మార్పూ చేయలేదు.
నీటి పారుదల
కుడి|thumb|నుబ్రానదికి మూలం సియాచెన్ హిమానీనదం. ఇది తరువాత ష్యోక్ నదిలో కలుస్తుంది. హిమానీనదం నుండి కరిగిన జలాలు లడఖ్‌లోని నుబ్రా నదికి ప్రధాన వనరు. ఇది ష్యోక్ నదిలో కలుస్తుంది. ష్యోక్ నది వెళ్ళి పాకిస్తాన్ గుండా 3,000 కిలోమీటర్లు ప్రవహించే సింధు నదిలో కలుస్తుంది. ఆ విధంగా, ఈ హిమానీనదమే సింధు నదికి ప్రధానమైన వనరుగా ఉంటూ, ప్రపంచంలోనే అతిపెద్ద నీటిపారుదల వ్యవస్థను పోషిస్తోంది.
పర్యావరణ సమస్యలు
హిమానీనదంపై 1984 కి ముందు జనావాసాలు లేవు. అప్పటినుండి వేలాది మంది సైనికులు ఉండటం వల్ల హిమానీనదంపై కాలుష్యం చేరుకుంది. ద్రవీభవనం మొదలైంది. బయోడిగ్రేడబుల్ కాని వ్యర్థాలను పెద్ద మొత్తంలో వేయడం, ఆయుధాలు, మందుగుండు సామగ్రిని ఉపయోగించడం ఈ ప్రాంత పర్యావరణ వ్యవస్థను గణనీయంగా ప్రభావితం చేసింది.
వ్యర్థాల పారబోత
ఇక్కడ ఉన్న సైనిక దళాలు ఉత్పత్తి చేసే వ్యర్థాలను హిమానీనదపు చీలికల్లో పారబోస్తారు. ఈ ప్రాంతం గుండా వెళ్ళిన పర్వతారోహకులు హిమానీనదం మీద పెద్ద మొత్తంలో చెత్త, ఖాళీ మందుగుండ్లు, పారాచూట్లు మొదలైనవి చూశారు. తీవ్రమైన వాతావరణ పరిస్థితుల కారణంగా అవి కుళ్ళిపోవు, తగలబడవు. భారత దళాలు రోజూ 1000 కిలోగ్రాముల వ్యర్థాలను హిమనదీయ పగుళ్లలో పోస్తాయి. హిమానీనదం నుండి చెత్తను విమానాల్లో తరలించడానికీ, ఆక్సిజన్-లేమి, గడ్డకట్టే ఉష్ణోగ్రతలు ఉండే ఈ ప్రాంతంలో బయోడిగ్రేడబుల్ వ్యర్థాల కోసం బయోడిజెస్టర్లను ఉపయోగించటానికీ భారత సైన్యం "గ్రీన్ సియాచెన్, క్లీన్ సియాచెన్" అనే ఉద్యమాన్ని చేపట్టింది. హిమానీనదం వద్ద వదిలిన వ్యర్థాల్లో దాదాపు నలభై శాతం (40%) ప్లాస్టిక్, కోబాల్ట్, కాడ్మియం, క్రోమియం వంటి విషపదార్థాలున్నాయి. అంతిమంగా ఇవి నీటిని ప్రభావితం చేస్తాయి. ఈ నీరు ష్యోక్ నదిలో కలిసి, చివరికి స్కర్దూ వద్ద సింధు నదిలో ప్రవేశిస్తుంది. సింధు నది నీటిని తాగడానికీ, నీటిపారుదల కొరకూ ఉపయోగిస్తారు. హిమానీనదం వద్ద ఉత్పత్తి అయ్యే చెత్తను శాస్త్రీయ మార్గాలను ఉపయోగించి విజయవంతంగా పారవేసేందుకు మార్గాలను కనుగొనడానికి ది ఎనర్జీ అండ్ రిసోర్సెస్ ఇన్స్టిట్యూట్ శాస్త్రవేత్తలు పరిశోధనలు చేస్తున్నారు. అంటార్కిటికా యాత్రకు వెళ్ళిన భారత రక్షణ పరిశోధన అభివృద్ధి సంస్థ కు చెందిన కొంతమంది శాస్త్రవేత్తలు, తీవ్రమైన వాతావరణ పరిస్థితులలో వృద్ధి చెందగల బ్యాక్టీరియంను ఉత్పత్తి చేయడానికి కృషి చేస్తున్నారు. ఈ బ్యాక్టీరియా వ్యర్ధాలు సహజంగా కుళ్ళిపోవడానికి దోహదపడతాయి.
సియాచెన్ ప్రాంతంలోని వృక్షజాలం, జంతుజాలం కూడా భారీ సైనిక ఉనికిని ప్రభావితమౌతాయి. ఈ ప్రాంతం మంచు చిరుత, గోధుమ ఎలుగుబంటి, ఐబెక్స్‌తో సహా అరుదైన జాతులకు నిలయం. సైనిక ఉనికి కారణంగా ఇవి ప్రమాదంలో ఉన్నాయి.
సరిహద్దు సంఘర్షణ
సియాచెన్ హిమానీనదం, భూమిపై అత్యంత ఎత్తైన యుద్ధభూమి. ఇక్కడ భారత, పాకిస్తాన్‌లు 1984 ఏప్రిల్ నుండి అడపాదడపా పోరాడుతూ ఉన్నాయి. ఈ ప్రాంతంలో, 6,000 మీటర్ల కన్నా ఎత్తులో, రెండు దేశాలకూ శాశ్వత సైనిక శిబిరాలు ఉన్నాయి.
భారతదేశం, పాకిస్తాన్ రెండూ చాలా ఖర్చుతో కూడుకున్న ఈ సైనిక ఔట్‌పోస్టులను మూసెయ్యాలనే కోరుకుంటున్నాయి. అయితే, 1999 లో కార్గిల్ యుద్ధానికి కారణమైన పాకిస్తాన్ చొరబాట్ల తరువాత, ఆ దేశం ప్రస్తుత నియంత్రణ రేఖను అధికారికంగా గుర్తించనంత వరకూ, సియాచెన్ నుండి వైదొలగరాదని భారతదేశం నిశ్చయించుకుంది. అటువంటి గుర్తింపు లేకుండా సియాచెన్ లోని పోస్టులను ఖాళీ చేస్తే, పాకిస్తాన్ మళ్ళీ చొరబడుతుందని భారత్ ఆందోళన.
ఈ ప్రాంతాన్ని సందర్శించిన మొదటి భారత ప్రధాని, మన్మోహన్ సింగ్. ఆ పర్యటనలో, సమస్యను శాంతియుతంగా పరిష్కరించుకుందామని పిలుపునిచ్చాడు. ఆ తరువాత ప్రధాని నరేంద్ర మోడీ కూడా ఈ స్థలాన్ని సందర్శించాడు. పాకిస్తాన్ అధ్యక్షుడు ఆసిఫ్ అలీ జర్దారీ 2012 లో పాకిస్తాన్ ఆర్మీ చీఫ్, జనరల్‌ అష్ఫాక్ పర్వేజ్ కయానితో కలిసి ఈ ప్రాంతాన్ని సందర్శించాడు. సియాచెన్ సంఘర్షణను వీలైనంత త్వరగా పరిష్కరించుకోడానికి వారిద్దరూ నిబద్ధతను కనబరచారు. అంతకు ,ముందరి సంవత్సరంలో, భారత రాష్ట్రపతి, అబ్దుల్ కలాం సియాచెన్‌ను సందర్శించిన మొదటి దేశాధినేత అయ్యాడు.
2007 సెప్టెంబర్ నుండి, భారతదేశం ఈ ప్రాంతానికి పరిమిత స్థాయిలో పర్వతారోహణ, ట్రెక్కింగ్ యాత్రలను ప్రారంభించింది. మొదటి బృందంలో చైల్ మిలిటరీ స్కూల్, నేషనల్ డిఫెన్స్ అకాడమీ, నేషనల్ క్యాడెట్ కార్ప్స్, ఇండియన్ మిలిటరీ అకాడమీ, రాష్ట్రీయ ఇండియన్ మిలిటరీ కాలేజీల్కు చెందిన క్యాడెట్లతో పాటు, సాయుధ దళాల అధికారుల కుటుంబ సభ్యులు ఉన్నారు. సాల్టోరో రిడ్జిపై "దాదాపు అన్ని ఆధిపత్య శిఖరాలన్నీ" భారత దళాల నియంత్రణలో ఉన్నాయని, పాకిస్తాన్ దళాలు సియాచెన్ హిమానీనదం దగ్గర ఎక్కడా లేవని అంతర్జాతీయ సమాజానికి చూపించడానికి కూడా ఈ యాత్రలను ఉద్దేశించారు. దీనిపై పాకిస్తాన్ వెలిబుచ్చిన నిరసనలను భారత్ త్రోసిరాజంది. సియాచెన్ తమ స్వంత భూభాగామనీ, అక్కడికి ట్రెక్కింగ్ చేసేవారిని పంపడానికి తమకు ఎవరి అనుమతీ అవసరం లేదనీ భారతదేశం పేర్కొంది. దీనికి తోడు, భారత సైన్యపు పర్వతారోహణ సంస్థ (AMI) ఈ ప్రాంతం లోనే ఉంది.
శాంతి పార్కు ప్రతిపాదన
సైయాచిన్ ప్రాంతాన్ని "పీస్ పార్క్" గా ప్రకటించే ఆలోచనను పర్యావరణవేత్తలు, శాంతి కార్యకర్తలు ప్రకటించారు. సైనిక ఉనికి వలన తీవ్రంగా ప్రభావితమైన ఈ ప్రాంతపు పర్యావరణ వ్యవస్థను కాపాడటం ఇందులో భాగం. 2003 సెప్టెంబరులో, డర్బన్‌లో జరిగిన 5 వ వరల్డ్ పార్క్స్ కాంగ్రెస్‌లో పాల్గొన్నవారు, సహజ జీవ వ్యవస్థను పునరుద్ధరించడానికి, ప్రాణాలకు ప్రమాదం ఉన్న జాతులను రక్షించడానికి సియాచెన్ ప్రాంతంలో శాంతి ఉద్యానవనాన్ని ఏర్పాటు చేయాలని భారత, పాకిస్తాన్ ప్రభుత్వాలను కోరారు. ఇటాలియన్ పర్యావరణ శాస్త్రవేత్త గియులియానో టాలోన్, పర్యావరణ జీవం తీవ్రమైన ప్రమాదంలో ఉందని చెబుతూ, సియాచెన్ పీస్ పార్కును ఏర్పాటు చేయాలని ఈ సమావేశంలో ప్రతిపాదించాడు. ట్రాన్స్‌బౌండరీ పీస్ పార్కు ప్రతిపాదన తేలిన తరువాత, అంతర్జాతీయ పర్వతారోహణ, అధిరోహణ సమాఖ్య (యుఐఎఎ), అంతర్జాతీయ ప్రకృతి పరిరక్షణ సమితి (ఐయుసిఎన్) జెనీవాలో ఒక సమావేశాన్ని ఏర్పాటు చేసి, భారతీయ, పాకిస్తాన్ పర్వతారోహకులను (మన్‌దీప్ సింగ్ సైన్, హరీష్ కపాడియా, నజీర్ సబీర్, షేర్ ఖాన్) ఆహ్వానించాయి. కారకోరం శ్రేణిలో భాగంగా ఐక్యరాజ్యసమితి ప్రపంచ వారసత్వ జాబితాలో చేర్చడానికి ఈ ప్రాంతాన్ని నామినేట్ చేసారు. కాని ప్రపంచ వారసత్వ కమిటీ దీనిపై నిర్ణయాన్ని వాయిదా వేసింది. సియాచెన్‌కు తూర్పు, పడమరల్లో ఉన్న ప్రాంతాలను ఇప్పటికే జాతీయ ఉద్యానవనాలుగా ప్రకటించారు: భారతదేశం కారకోరం వన్యప్రాణుల అభయారణ్యం ఏర్పాటు చేయగా, పాకిస్తాన్లో సెంట్రల్ కారకోరం నేషనల్ పార్క్ ఉంది.
శాండియా నేషనల్ లాబొరేటరీస్, సియాచెన్ గురించి సమావేశాలను నిర్వహించి, భారతదేశం, పాకిస్తాన్, ఇతర దేశాల నుండీ సైనిక నిపుణులను, పర్యావరణవేత్తలనూ ఉమ్మడి పత్రాలను సమర్పించడానికి ఆహ్వానించింది. శాండియా ల్యాబ్స్ లోని పరిశోధకుడు కెంట్ ఎల్. బైరింగర్, సియాచెన్ సైన్స్ సెంటర్ అనే అధిక ఎత్తుల పరిశోధన సంస్థ ఏర్పాటు చెయ్యాలని, అక్కడ రెండు దేశాల నుంచి శాస్త్రవేత్తలు, పరిశోధకులు పరిశోధన కార్యక్రమాలను నిర్వహించాలనీ ప్రతిపాదించాడు. ఇక్కడ హిమ శాస్త్రం, భూగర్భ శాస్త్రం, వాతావరణ శాస్త్రాలు, ఇతర సంబంధిత రంగాలకు సంబంధించిన పరిశోధనలు చేస్తారు.
బయటి లింకులు
వర్గం:Coordinates on Wikidata వర్గం:భారత పాకిస్తాన్ సరిహద్దు సమస్య వర్గం:లడఖ్ వర్గం:సియాచెన్ ఘర్షణ
అదితి శంకర్
అదితి శంకర్‌ (జననం 1993 జూన్ 19) భారతీయ నటి, గాయని, డాక్టర్. ఆమె ప్రముఖంగా తమిళ చలనచిత్రాలలో పని చేస్తుంది. దర్శకుడు ఎం. ముత్తయ్య అందించిన బ్లాక్ బస్టర్ తమిళ చిత్రం విరుమాన్ (2022)లో నటుడు కార్తీ తో కలిసి అదితి శంకర్ నటిగా రంగప్రవేశం చేసింది. ఆమె ప్రముఖ దర్శకుడు శంకర్‌ తనయ.
మూలాలు
వర్గం:తమిళ సినిమా నటీమణులు వర్గం:భారతీయ సినిమా నటీమణులు వర్గం:1997 జననాలు వర్గం:తెలుగు సినిమా మహిళా నేపథ్య గాయకులు వర్గం:భారతీయ మహిళా గాయకులు వర్గం:భారతీయ వైద్యులు
నవనాథ చరిత్ర
నవనాథ చరిత్ర 14-15వ శతాబ్దానికి చెందిన ద్విపద కావ్యము. దీనిని గౌరన రచించెను. దీనిని కోరాడ రామకృష్ణయ్య సంపాదకత్వంలో మద్రాసు విశ్వవిద్యాలయం 1937లో ముద్రించింది.
శ్రీగిరికవి రచించిన నవనాధ చరిత్రను అనుసరించి గౌరన ఈ నవనాథ చరిత్ర ద్విపద కావ్యాన్ని రచించాడు. ఇందులో తొమ్మిది మంది శైవ సిద్దుల మహాత్మ్యం వర్ణించబడిండి. వీరిలో మీననాధుడు అపార మహిమాన్వితుడు. ఆనాటి జనసామాన్యంలో వ్యాప్తిలో ఉన్న సారంగధర కథను రెండు ఆశ్వాసాలలో రచించాడు. చేమకూర వెంకటకవి గౌరన సారంగధర చరిత్రను అనుసరించే సారంగధర కథను రచించాడు. 15వ శతాబ్దంలోని తెలుగు దేశ సాంఘిక స్థితిగతులను తెలుసుకోవడానికి గౌరన రచన ఉపకరిస్తుంది. ఇందులో గొల్లవారికి సంబంధించిన విశేషాలు, పశురోగ వివరణలు ఉన్నాయి.
దీనిని శ్రీశైలంలో ఒక మఠాధిపతిపదియైన భిక్షుకవృత్తి శాంతరాయడు గౌరనమంత్రిని ప్రోత్సాహించినట్లుగా చెప్పుకున్నాడు; కావ్యాన్ని శ్రీశైల మల్లికార్జునికి అంకితమిచ్చాడు.
విషయసూచిక
ప్రథమాశ్వాసము:
కృతి ప్రశంస, ముక్తికాంత భిక్షావృత్తిరాయ ప్రశంస, కృతికర్త వంశావళి, అంకితము, కథాప్రారంభము, కైలాసవర్ణనము, శివుని కొలువు, వసంతవర్ణనము, శివుని యధ్యాత్మ విద్యోపదేశము, మీననాథుని జన్మప్రకారము, శివుడు మీననాథునికి వరము లొసంగుట, శివుడు కైలాసమున కేగుట, మీననాథుని దేశాటనము, మాంధాతపురమున గొల్లడు మీననాథుని దర్శించుట, సారంగధరుని కథ.
ద్వితీయాశ్వాసము:
తృతీయాశ్వాసము:
మేఘనాథసిద్ధుని కథ, విరూపాక్షనాథుని కథ, వంచక పురోహితుని కథ, కపోత వృత్తాంతము
చతుర్థాశ్వాసము:
నాగార్జునసిద్ధుని కథ, ఖణికాఖ్యసిద్ధుని కథ, మీననాథుని పరకాయప్రవేశము, మీననాథుని హిమవత్ ప్రయాణము
మీననాథుడు శిష్యుల మతవ్యాప్తి జేయ బంపుట, గోరక్షుడు శ్రీశైలంబునకు బోవుట, అల్లమప్రభుని రాక, గోరక్ష-ప్రభువుల సంవాదము, నాగార్జునశిష్యుడు-రసవాదము, విష్ణువు నాగార్జునశిష్యుని బంపుట, వ్యాళిసిద్ధుడు-కాయసిద్ధి, గోరక్కుని వృత్తాంతము, కృష్ణకంధారభూపుని కథ
మూలాలు
వర్గం:శైవము వర్గం:పద్యకావ్యాలు వర్గం:1937 పుస్తకాలు
యనమండ్ర నాగయజ్ఞ శర్మ
యనమండ్ర నాగయజ్ఞ శర్మ (వై. యన్‌. శర్మ) వాయులీన విద్వాంసుడు.
జీవిత విశేషాలు
"వై.ఎన్‌.శర్మ" గా చిత్రపరిశ్రమలో సుపరిచితులైన నాగయజ్ఞ శర్మ వాయులీన విద్వాంసునిగా పేరొందారు. వయొలిన్‌ మాత్రమే కాకుండా తబలా, ఆర్కెస్ట్రా కండక్టింగ్‌.. ఇలా అన్నీ చేసేవారు. మాయాబజార్‌ చిత్రంతో ఘంటసాల వెంకటేశ్వరరావు దగ్గర అసిస్టెంట్‌గా చేరిన వై.ఎన్‌.శర్మ ఆ తర్వాత ఎస్‌.రాజేశ్వరరావు, పెండ్యాల, చలపతిరావు, రాజన్‌-నాగేంద్ర, జి.కె.వెంకటేశ్‌, సత్యం, ఆదినారాయణరావు, రమేశ్‌నాయుడు, జె.వి. రాఘవులు, చక్రవర్తి, భానుమతి, ఇళయరాజా, బాలసుబ్రహ్మణ్యం వంటి ప్రముఖ సంగీత దర్శకుల దగ్గర పనిచేశాడు. ఎక్కువగా రమేశ్‌నాయుడు సినిమాలకు పనిచేశాడు. బెంగాలీలో రమేశ్‌నాయుడు నిర్మించిన కొన్ని చిత్రాలకు శర్మ సంగీత దర్శకత్వం వహించాడు. ఎస్పీ బాలసుబ్రహ్మణ్యం, శర్మ ఎంతో సన్నిహితంగా మెలిగేవారు.
వ్యక్తిగత జీవితం
ఆయన కుమారుడు సంగీత దర్శకుడు మణిశర్మ. ఆయనకున్న ముగ్గురు కుమారుల్లో మణిశర్మ రెండో వాడు. తండ్రి ప్రోత్సాహంతో సినీరంగంలోకి అడుగుపెట్టిన మణిశర్మ మెలోడీ మాంత్రికుడిగా ఖ్యాతి గడించాడు. తెలుగు, తమిళ భాషల్లో సుమారు 175 చిత్రాలకు పైగా సంగీతాన్ని అందించి ఎంతో మంది నూతన సంగీత దర్శకులను, గాయనీ, గాయకులను పరిశ్రమకు అందించాడు.
రజా మురాద్
రజా మురాద్ (జననం 23 నవంబర్ 1950) భారతదేశానికి సినిమా నటుడు. ఆయన ప్రధానంగా 250కి పైగా హిందీ సినిమాల్లో నటించి, పలు భారతీయ భాషల సినిమాల్లో నటించాడు.
బయటి లింకులు
వర్గం:1950 జననాలు
యనమండ్ర నాగయజ్ఞ శర్మ
అస్తమయం
ఆయన 2018, మే 1 న తన 92వ యేట చెన్నైలో తుది శ్వాస విడిచారు.
బయటి లింకులు
వర్గం:తెలుగు సినిమా సంగీత దర్శకులు వర్గం:జనన సంవత్సరం తప్పిపోయినవి వర్గం:2018 మరణాలు వర్గం:వాయులీన విద్వాంసులు
కృష్ణ జననం
శ్రీకృష్ణుని జన్మ వృత్తాంతం భాగవతం దశమ స్కంధములో చెప్పబడింది. thumb|left|250px|శిశువైన కృష్ణుని తీసుకొని వసుదేవుడు యమునను దాటి వెళ్ళుట - 18వ శతాబ్దానికి చెందిన చిత్రం. మధురా నగరాన్ని శూరసేన మహారాజు పరిపాలిస్తుండేవాడు. ఆయన యాదవ వంశానికి చెందిన వాడు. ఆయనకు వసుదేవుడు అనే కుమారుడు ఉండేవాడు. వసుదేవునికి ఉగ్రసేన మహారాజు కుమార్తె దేవకిని ఇచ్చి వివాహం చేస్తారు. చెల్లెలు అంటే ఎంతో ప్రేమ కల కంసుడు ఆమెను అత్తవారి ఇంటికి రథం మీద సాగనంపుతుంటే అశరీరవాణి దేవకి గర్భంలో పుట్టిన ఎనిమిదో కుమారుడు కంసుడిని సంహరిస్తాడు అని చెబుతుంది. అది విన్న వెంటనే కంసుడు కుపితుడై దేవకీ దేవి జుట్టు ముడి పట్టుకొని తన కరవాలము తీసుకొని సంహరించబోతాడు. అప్పుడు వసుదేవుడు అడ్డు పడి, "కంసా! నీకు అత్యంత ప్రియమైన సోదరిని చంపుతావా? ఆమె కాదు కదా నిన్ను సంహరించేది. ఆమె గర్భం నుండి జన్మించిన కుమారుడు కదా నిన్ను సంహరించేది. దేవకి గర్భం లో ఉన్న ప్రతి సంతానాన్ని తీసుకొని నీకు సమర్పిస్తాను" అని చెబుతాడు. దానికి కంసుడు అంగీకరించి ఆమెను వసుదేవుని ఇంటికి పంపుతాడు. దేవకి గర్భం దాలుస్తుంది; సంతానాన్ని పొందుతుంది. దేవకి పొందిన సంతానాన్ని వెంటనే వసుదేవుడు కంసునికి సమర్పిస్తాడు. వసుదేవుని సత్య నిష్ఠకు మెచ్చి, "వసుదేవా! నీ ఎనిమిదో సంతానం కదా నన్ను సంహరించేది. ఇప్పటి ఈ సంతాన్ని తీసుకొని ఆనందించు. ఎనిమిదో సంతానాన్ని తీసుకొని నాకు సమర్పించు" అని కంసుడు చెబుతాడు. వసుదేవుడు ఆనందంతో తన సంతానాన్ని తీసుకొని మధురానగరం వెడతాడు.
ఇది ఇలా ఉండగా ఒకరోజు నారదుడు ఆ మార్గం గుండా వెతూ, కంసుని వద్దకు వెళ్ళి కంసుడి జన్మ రహస్యం చెబుతాడు. "కంసా! నువ్వు క్రితం జన్మలో కాలనేమి అనే రాక్షసుడవు. ఈ యాదవులందరు దేవతలు. దేవకి గర్భంలో పుట్టే సంతానం వల్ల మరణిస్తావు" అని చెబుతాడు. కంసుడు వెంటనే ఆగ్రహం చెంది, మధురా నగరం వెళ్ళి దేవకీ దేవి సంతానాన్ని అంతనూ సంహరిస్తాడు. ఆ తరువాత దేవకిని వసుదేవుడిని, ఆడ్డువచ్చిన తన తండ్రి ఉగ్రసేన మహారాజును కూడా చెరసాలలో పెడతాడు.
దేవకీ దేవి ఏడవ మారు గర్భం ధరించి నప్పుడు, విష్ణువు తన మాయతో ఆమె గర్భాన్ని నందనవనంలో నందుడి భార్య రోహిణి గర్భంలో ప్రవేశ పెడతాడు. ఈ గర్భం వల్ల రోహిణికి బలరాముడు జన్మిస్తాడు. చెరసాలలో దేవకికి గర్భ స్రావం అయిందని అనుకొంటారు. కొన్ని రోజులకు దేవకీ దేవి ఎనిమిదో మారు గర్భం ధరిస్తుంది. దేవకీదేవి ఎనిమిదో మారు గర్భం ధరించి నప్పుడు కంసుడికి చెడు శకునాలు, మృత్యు భీతి కలుగుతుంది. లక్ష్మీనాథుడు దేవకి గర్భములో ఉండడం చూసి దేవతలు, యక్ష, కిన్నర, కింపురుషులు దేవకీ దేవి ఉన్న చెరసాలకు వచ్చి స్తుతిస్తారు.
దేవకి గర్భం నుండి శ్రావణ శుద్ధ అష్టమి తిథి నాడు విష్ణువు శ్రీకృష్ణుడై రోహిణీ నక్షత్ర యుక్తమైనప్పుడు జన్మిస్తాడు. కృష్ణుడు జన్మించాక వసుదేవుడు ఏదో దైవంతో ప్రేరేరింపబడినట్లు, కృష్ణుడిని పొత్తిళ్ళలో పెట్టుకొని, చెరసాల బయట నిద్ర పోతూ ఉన్న కావలి వాళ్ళను తప్పించుకొని, యమునా నది వైపు బయలు దేరుతాడు. యమునానది వసుదేవుడు రావడం చూసి రెండుగా చీలి పోతుంది. యమునా నది నుండి బయలు దేరి నందనవనంలో తన స్నేహితుడైన నందుని ఇంటికి వెళ్ళి యశోద ప్రక్కన ఉన్న శిశువు ప్రదేశంలో శ్రీకృష్ణుడిని విడిచి ఆ శిశువును తీసుకొని తిరిగి చెరసాలకు వస్తాడు. చెరసాలకు చేరిన వెంటనే ఆ శిశువు ఏడుస్తుంది. ఆఏడుపు విన్న కావలి వారు నిద్ర లేచి దేవకీ దేవి ఎనిమిదోమారు ప్రసవించింది అని కంసుడుకి చెబుతారు. ఆ మాట విన్న కంసుడు చెరసాలకు వస్తాడు. ఆ శిశువును తీసుకొని చంపడానికి పైకి విసరబోతుంటే దేవకీ దేవి "నీకు పుట్టింది మేనకోడలు,చంపొద్దు" అని వేడుకొంటుంది. కంసుడు ఆమాట వినక, శిశువును సంహరించడానికి పైకి విసురుతాడు. అలా పైకి విసరబడిన శిశువు ఎనిమిది చేతులతో శంఖ చక్ర గదా శారంగాలతో ఆకాశం లోకి లేచి పోయి తాను యోగ మాయ నని కంసుడిని చంపేవాడు వేరే చోట పెరుగుతున్నాడని చెప్పి మాయం అవుతుంది.
దేవకీవసుదేవులకు అష్టమ సంతానంగా కంసుని చెరలో జన్మించిన శ్రీకృష్ణుడు రేపల్లె లోని యశోదాదేవి ఒడిని చేరి, అక్కడే పెరిగాడు.
భూలా భాయిదేశాయ్
భూలా భాయి జీవంజీభాయి దేశాయ్, 13-10-1877 న గుజరాత్ లోని సూరత్ జిల్లా చారిత్రాత్మక బార్డోలి కి దగ్గరున్న బల్సూరులో  అనవిల్ బ్రాహ్మణ న్యాయవాద  కుటుంబ లో పుట్టాడు. ఇతను ఒక భారతీయ స్వాతంత్ర్య కార్యకర్త, ప్రశంసలు పొందిన న్యాయవాది. రెండవ ప్రపంచ యుద్ధంలో దేశద్రోహం ఆరోపణలు ఎదుర్కొన్న ముగ్గురు భారత జాతీయ ఆర్మీ సైనికులకు రక్షణగా నిలిచినందుకు, ముస్లిం లీగ్‌కు చెందిన లియాఖత్ అలీ ఖాన్‌తో రహస్య అధికారం పంచుకునే ఒప్పందానికి ప్రయత్నించినందుకు అతను బాగా గుర్తుండిపోయాడు.
విద్య
భూలా భాయిదేశాయ్ తండ్రి ప్రభుత్వ ప్లీడర్. స్వగ్రామ౦ లో చదువు ముగించి బొంబాయి ఎలిఫిన్ స్టన్ కాలేజిలో చేరి ప్రధమ శ్రేణిలో పట్టా పొంది ,ఎం ఏ పాసై, అహ్మదాబాద్ కాలేజిలో  హిస్టరీ ప్రొఫెసర్ అయ్యాడు. రెండేళ్ళు పని చేసి ,ఎల్.ఎల్ .బి.చేసి, బాంబే హైకోర్ట్ లో న్యాయవాదిగా చేరాడు .అక్కడ అందరూ బారిస్టర్లే. స్వదేశీ న్యాయవాదిగానే ఉంటూ భూలాభాయ్, వాదనా సామర్ధ్యంతో త్వరలోనే అద్వితీయ న్యాయవాది గా మారాడు.
వినీత్ కుమార్
వ్యక్తిగతం
వినీత్ కుమార్ ఫిబ్రవరి 22, 1969 న బీహార్ లోని పాట్నాలో జన్మించాడు. పాట్నా కాలేజియేట్ స్కూల్లో ప్రాథమిక విద్యనభ్యసించాడు. పాట్నాలోని బి. ఎన్. కాలేజీలో గ్రాడ్యుయేట్ పట్టా పుచ్చుకున్నాడు. కళాశాల రోజుల్లో నాటకాల్లో బాగా పాల్గొనేవాడు. ఆ ఆసక్తితో 1973 లో ఇండియన్ పీపుల్ థియేటర్ అసోషియేషన్లో చేరాడు. 14 సంవత్సరాలు నాటకరంగంలోనే గడిపాడు. లోక్‌నాయక్ జయప్రకాశ్ నారాయణ్ హయాంలో జాతీయ రాజకీయాల్లో కూడా పాల్గొన్నాడు. తరువాత ఢిల్లీ లోని నేషనల్ స్కూల్ ఆఫ్ డ్రామా నుంచి రంగస్థల కళల మీద మాస్టర్స్ డిగ్రీ చేశాడు.
భూలా భాయిదేశాయ్
ఉద్యోగం
1923 లో వైస్రాయ్ కార్యవర్గ పదవిని స్వీకరించమని కోరినా నిరాకరించి, అనేకసార్లు ,హైకోర్ట్ న్యాయమూర్తి పదవికి ఆహ్వాని౦చినా తిరస్కరించి ,1926లో తాత్కాలికంగా అడ్వొకేట్ జనరల్ పదవి మాత్రం స్వీకరించాడు.
వినీత్ కుమార్
వ్యక్తిగతం
వినీత్ ప్రస్తుతం ముంబైలో నివాసం ఉంటున్నాడు. ఆయన భార్య పేరు మనోరంజన్ ధనీవాల్. ఆమె సౌదీ అరేబియా, రియాద్ లోని ప్రిన్సెస్ నౌరా విశ్వవిద్యాలయంలో అధ్యాపకురాలిగా పనిచేస్తున్నది. వినీత్ కు ఫోటోగ్రఫీ అంటే ఆసక్తి ఉంది. వినీత్ అన్న సునీత్ కుమార్ బీహార్ క్యాడర్ కు చెందిన ఐపీయస్ అధికారి. ప్రస్తుతం బీహారు రాష్ట్ర డీజీపీగా పనిచేస్తున్నాడు.
భూలా భాయిదేశాయ్
రాజకీయం
మితవాదిగా రాజకీయం లోకి ప్రవేశించి, అనిబీసెంట్ హోం రూల్ ఉద్యమంలో  భూలాభాయ్  పని చేసి విస్తృత ప్రచారం తెచ్చాడు. అప్పుడే గాంధీజీ, వల్లభాయ్ పటేల్ లతో పరిచయం కలిగింది. 1928 బార్డోలీ సత్యాగ్రహం  చరిత్రాత్మకమై సైమన్ కమీషన్ బహిష్కరణలో దేశం ఊగిపోయింది .ప్రజలు అనేక కష్టనష్టాలు  ఎదుర్కొంటూ అత్యంత ధైర్య సాహసాలతో ‘’సైమన్ గోబాక్ ‘’నినాదాలతో దేశాన్ని అట్టుడికి౦చారు .అప్పుడే బార్దోలీలో రీ సెటిల్ మెంట్ విషయంలో పన్నుల నిరాకరణ ఉద్యమం ఉవ్వెత్తున జరిగింది .ప్రభుత్వం అత్యంత నిరంకుశంగా వ్యవహరించింది .1930లో గాంధీ - ఇర్విన్ ఒడంబడిక జరిగి ,లండన్ లో రెండవ రౌండ్ టేబుల్ సభకు గాంధీకి ఆహ్వానం వచ్చింది .గాంధీ నిరాకరించాడు .బార్డోలీ పన్నుల విషయం లో ఒక ప్రత్యేకకోర్టు పెట్టి విచారిస్తామని ప్రభుత్వం తెలియజేయగా గాంధీ లండన్ వెళ్ళటానికి ఒప్పుకున్నాడు .1931లో బార్డోలీ విచారణ సంఘం ఏర్పడింది.